**Մարալ Յազարլու-Պատրիկ** (անգլ.՝ Dr. Maral Yazarloo-Pattrick, ի ծնե՝ **Maral Yazarloo**, պարս.՝ مارال یازرلو, նոյեմբերի 18, 1981(1981-11-18), Kelarabad, Մազանդարան, Իրան), իրանական ծագմամբ մոտոսպորտի համաշխարհային ռեկորդակիր, մոդելավորող, նկարչուհի, մարքեթինգի մասնագետ, կանանց իրավունքների արշավի մասնակից։

Վաղ տարիներ և կրթություն
------------------------

Բժիշկ Մարալ Յազարլու Պատրիկը ծնվել է Կելարաբադ քաղաքում, որը գտնվում է Իրանի հյուսիսում։ Մարալը մեծացել և կրթություն է ստացել Իրանում։ Նա բիզնեսի զարգացման գծով (*BBD*) բակալավրի աստիճան է ստացել Թեհրանի Կարսկի համալսարանում։ 2004 թվականին տեղափոխվել է Հնդկաստան՝ Փունայի համալսարանում գործնական վարչարարության մագիստրոսի աստիճան (*MBA*) և մարքեթինգի գծով փիլիսոփայության դոկտորի աստիճան ստանալու համար։

Կորպորատիվ կարիերա
------------------

Դոկտոր Մարալ Յազարլու-Պատրիկը իր կորպորատիվ կարիերան սկսել է հնդկական անշարժ գույքի վաճառքի *Panchshil* ընկերությունում 2006 թվականին և զբաղեցրել է մանրածախ առևտրի և մարքեթինգի բաժնի ղեկավարի պաշտոնը 11 տարի՝ մինչև 2017 թվականի մարտը։

Հագուստի դիզայն և արվեստ
------------------------

Մարալը հագուստի նորաձևություն է ուսումնասիրել Միլանում և 2012 թվականին հիմնադրել է իր նորաձևության ապրանքանիշը*՝ House of Maral Yazarloo-ն։*-ը։ Նա որպես մոդել բեմել է Փարիզի նորաձևության ցուցադրությունում, նաև իր հավաքածուներն է ցուցադրել Հռոմում, Լոնդոնում, Հնդկաստանում և Դուբայում։ Մարալը իր կերամիկական արվեստն ու նկարները ցուցադրել է նաև Իրանի և Հնդկաստանի հինգ ցուցահանդեսներում։ Նրա ֆլագմանական խանութը և դիզայներական արվեստանոցը գտնվում է Պունայում՝ Հնդկաստանում։

Բայքինգ
-------

2018 թվականի դրությամբ բժիշկ Մարալ Յազարլու-Պատրիկը կանանց համար սուպերբայքի առավելագույն վազքի ռեկորդակիր է (ավելի քան 250 000 կմ)։ Հեծանվասպորտի աշխարհում նրա նվաճումները նրան բերել են «Հնդկաստանի սուպերբայքի թագուհու» տիտղոսը։

Նրա առաջին մոտոցիկլետը *Harley Davidson 48* էր, ապա՝ *Harley Nightrod Special*-ը։

Նա առաջին լեդին է Հնդկաստանում, որն ունի *Ducati* և *BMW GS* մոտոցիկլետներ, եղել է *HOG-ի տնօրեն* (Harley Owners Group) (2015) և *Ducati Club-ի* (2016)՝ փոխտնօրեն։ Նա հիմնել է «Ladies of Harley» ձիարշավային խումբը և պատմության մեջ կանանց առաջին բայք-ակումբի՝ «Lady Riders of India» հիմնադիրն է։

Համաշխարհային միայնակ բայք-տուր՝ Ride To Be One
-----------------------------------------------

2017 թվականի մարտին Մարալը սկսել է իր միայնակ համաշխարհային բայք-տուրը 7 մայրցամաքներով (Ասիա, Ավստրալիա, Հյուսիսային Ամերիկա, Հարավային Ամերիկա, Անտարկտիդա, Աֆրիկա և Եվրոպա)՝ առանց աջակցության կամ թիմի։ Շրջագայությունը սկսվել է Հնդկաստանից և Մարալը այցելել է աշխարհի 64 երկիր՝ հաղթահարելով ավելի քան 110 000 կմ։ Այդ միայնակ մոտոարշավը կոչված էր կարծրատիպերը կոտրելուն և կին բայքերների համար Ասիայում և Մերձավոր Արևելքում համաշխարհային ռեկորդ սահմանելուն։

Մարալը արշավ է անցկացնում իրանցի կանանց մոտոցիկլետներ վարելու թույլտվություններ և լիցենզիաներ ստանալու համար։ Նա նաև հանդես է գալիս կանանց նկատմամբ բռնաբարության և ընտանեկան բռնության մասին իրազեկվածության բարձրացման օգտին։

Ազդեցություն
------------

Մարալ Յազարլու-Պատրիկը հանդես է եկել որպես բնագավառային ֆորումների խոսնակ և մասնակից, այդ թվում էին Լաս Վեգասի մանրածախ առևտրի ֆորումը, LFS կոնկլավը (շքեղություն, նորաձևություն և ոճ՝ Luxury, Fashion & Style) Հնդկաստանում և ADL-ը՝ Միլանում։ Նա եղել է նաև ֆորումներում մոտիվացնող խոսնակ, որոնց թվում էին TEDx-ը, SIUKirkee Pune-ը, Վիրջինիայի համագործակցության համալսարանը Քաթարում և Symbiosis միջազգային համալսարանը։

2017 թվականի փետրվարին Մարալը Հնդկաստանի *Femina* ամսագրից ստացել է «Պունայի ամենաազդեցիկ մարդ» մրցանակը։

2017 թվականի սեպտեմբերին ԱՄՆ *KIRN* ռադիոկայանը հեռարձակել է Մարալի՝ աշխարհով բայք-ճամփորդության մասին հարցազրույցը։ 2018 թվականի հուլիսին BBC News թողարկել է Մարալի հետ հարցազրույց, որում պատմվում էր աշխարհով շրջագայության և իրանցի կանանց համար տեղեկատվական արշավի մասին։ Նույն թվականին ավելի ուշ BBC News-ը Մարալին մտցրել է «2018 թվականին աշխարհի 100 ոգեշնչող և ազդեցիկ կանանց» ցանկ։ 2020 թվականին նա շահել է The Economic Times «ET GEN NEXT Icons Award» մրցանակը։

Անձնական կյանք
--------------

Մարալը Պունայում է ապրում 2004 թվականից սկսած։ Նա կրքոտ ճանապարհորդ է, եղել է աշխարհի 67 երկրում։ Նա Ալեքսանդր Վիլյամ Պատրիկի հետ ամուսնացել է 2017 թվականին Պերուի Մաչու Պիկչու քաղաքում իր միայնակ համաշխարհային հեծանվարշավի ժամանակ։ Ճամփորդության վերջին վեց ամիսների ընթացքում նա հղի էր։ Նրա դուստրը՝ Նաֆաս Էլիզաբեթ Պատրիկը ծնվել է 2018 թվականի նոյեմբերին։ Մարալը ներկայումս ապրում է Հնդկաստանում՝ Նյու Դելիում։

Ծանոթագրություններ
------------------

1. 1 2
2. 1 2
3. ↑
4. ↑
5. ↑
6. ↑  «Who is Dr. Maral Yazarloo and why she's a total badass?»։ *Motorsport World* (en-GB)։ 2018-01-06։ Վերցված է 2018-07-14
7. ↑  «A Chat With Maral Yazarloo - FashionForRoyals»։ *fashionforroyals.com* (en-US)։ Վերցված է 2018-07-14
8. ↑  Maral Yazarloo (2014-02-27), *Maral Yazarloo - SUNRISE - Spring Summer Collection, Paris 2013*, վերցված է 2018-07-14
9. ↑  Maral Yazarloo (2014-02-27), *Maral Yazarloo -SUNRISE - Paris 2013 - Interview*, վերցված է 2018-07-14
10. ↑  Maral Yazarloo (2015-10-01), *DejaVu by Dr.Maral Yazarloo - London Fashion week 2015-Fashion Scout-SS16*, վերցված է 2018-07-14
11. ↑  The Glass Pineapple (2015-09-19), *Maral - House of Middle East & Asia Freemasons' Hall SS16 London Fashion Week 2015*, վերցված է 2018-07-14
12. ↑  Maral Yazarloo (2015-06-26), *Times Wedding Bridal Collection - Maral Yazarloo , June 2015*, վերցված է 2018-07-14
13. ↑  «Maral Yazarloo»։ *Fashion Tv Blog* (en-US)։ 2015-07-26։ Վերցված է 2018-07-14
14. ↑  Maral Yazarloo (2015-04-30), *Maral Yazarloo - FEVER Spring Summer Collection, Dubai-2015*, վերցված է 2018-07-14
15. ↑  Maral Yazarloo (2014-09-29), *Maral Yazarloo - Store Opening, JW Marriott, Pune-India*, վերցված է 2018-07-14
16. ↑  Alam Tanvir (2016-10-05)։ «Meet Maral Yazarloo: The woman who owns four superbikes including a Harley & a Ducati!»։ *The Economic Times*։ Վերցված է 2018-07-14
17. ↑  harleydavidsonindia (2013-11-13), *The Freedom Stories -- Maral Yazarloo, Harley-Davidson owner, Seven islands chapter, Mumbai*, վերցված է 2018-07-14
18. ↑  «In high gear»։ *www.telegraphindia.com* (անգլերեն)։ Արխիվացված է օրիգինալից 2018-07-14-ին։ Վերցված է 2018-07-14
19. ↑  «8 All-Women Biker Clubs That Are Blazing a Trail Across India»։ *The Better India* (en-US)։ 2016-05-05։ Վերցված է 2018-07-14
20. ↑  «This Pune woman is biking solo across the 7 continents»։ *Condé Nast Traveller India* (en-US)։ 2018-03-29։ Վերցված է 2018-07-14
21. ↑  TEDx Talks (2017-01-04), *Made of Dreams | Maral Yazarloo | TEDxSIUKirkee*, վերցված է 2018-07-14
22. ↑  «Unveiling the cover of Femina presents Pune’s Most Powerful 2016-17»։ *femina.in* (անգլերեն)։ Վերցված է 2018-07-14
23. ↑  «BBC 100 Women 2018: Who is on the list?»։ *BBC News* (en-GB)։ 2018-11-19։ Վերցված է 2018-11-21
24. ↑  «Give it up for these gen-next leaders! - The Times Of India - Pune, 2/26/2020»։ *epaper.timesgroup.com*։ Վերցված է 2020-09-02
25. ↑  «'Ride to be One' Part 7: Peru - Fastbikes india»։ *fastbikesindia.com* (en-US)։ Վերցված է 2018-07-14
26. ↑  «Riders You Should Know: Dr. Maral Yazarloo-Pattrick»

Արտաքին հղումներ
----------------

* Official Website
* Official Biking Website Archived 2021-12-05 at the Wayback Machine.
* The News Geeks Archived 2020-02-22 at the Wayback Machine.